Hôpital Princesse Marie-​​Astrid
D'Hôpital Princesse Marie-​​Astrid (HPMA) ass e Spidol zu Nidderkuer an der Gemeng Déifferdeng, dat haut zum Centre hospitalier Émile-Mayrisch (CHEM) gehéiert.

Geschicht 
1974 gouf de Projet vun engem regionale Spidol fir d'Gemengen Déifferdeng, Péiteng an Nidderkäerjeng lancéiert.

1981 waren d'Bauaarbechte fäerdeg an Enn 1981 konnten déi éischt Patienten empfaange ginn. Déi offiziell Aweiung war de 5. September 1981 a Presenz vun der Prinzessin Marie-Astrid. Den Numm vum Spidol gouf am Kader vun engem Concours, dee fir d'Schüler aus den dräi Gemengen op war, gewielt.

De 17. Dezember 2007 ass déi offiziellen Konventioun fir mam CHEM ze fusionéieren ënnerschriwwe ginn. Déi Fusioun huet 2008 stattfonnt. Zënter 2013 ass zu Nidderkuer ënner anerem d'Réckeklinik vum CHEM.

Am Mäerz 2019 war annoncéiert ginn, datt d'Spidol wéinst der Presenz vun Asbest am Gebai 2024 oder 2025 sollt ofgerappt ginn. Déi Noriicht hat fir Opreegung gesuergt a gouf de Mount drop vum Buergermeeschter Roberto Traversini dementéiert. Déi endgülteg Entscheedung iwwer d'Zukunft vum Gebai géif viraussiichtlech net virun 2023 getraff ginn.

No 2030 (ursprénglech fir 2023 geplangt) sollen déi dräi Site vum CHEM, dorënner och d'Hôpital Princesse Marie-​​Astrid, am Projet Südspidol zu Esch-Uelzecht regroupéiert ginn.

Um Spaweck

Spideeler zu Lëtzebuerg
Gebaier an der Gemeng Déifferdeng
Bauwierker 1981